** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 28. augustā Nr. 155**

(protokols Nr. 8, 35. p.)

**Par atļauju Vinetai Lambertei savienot amatus**

Madonas novada pašvaldībā (turpmāk – Pašvaldība) ir saņemts Vinetas Lambertes iesniegums Nr. 2.1.3.6/25/1202, kas reģistrēts 18.08.2025., ar lūgumu atļaut savienot Madonas novada pašvaldības iestādes “Madonas novada Centrālā administrācija” Dzimtsarakstu nodaļas vadītājas amatu ar saimnieciskās darbības veicēja statusu saskaņā ar likumu "Par iedzīvotāju ienākuma nodokli".

Ar 16.12.2021. pārjaunojuma līgumu Nr.2.4.12.3/22/2 Vineta Lamberte tiek nodarbināta amatā Madonas novada pašvaldības iestādes “Madonas novada Centrālā administrācija” Dzimtsarakstu nodaļas (turpmāk – Madonas novada Dzimtsarakstu nodaļa) vadītājs.

Madonas novada Dzimtsarakstu nodaļas vadītāja amats likuma “Par interešu konflikta novēršanu valsts amatpersonu darbībā” (turpmāk – Likums) 4.panta otrās daļas izpratnē ir valsts amatpersonas amats.

Likuma 6 .panta pirmā daļa nosaka, ka *Valsts amatpersonai ir atļauts savienot valsts amatpersonas amatu ar citu amatu, uzņēmuma līguma vai pilnvarojuma izpildi, vai saimniecisko darbību individuālā komersanta statusā, vai reģistrējoties Valsts ieņēmumu dienestā kā saimnieciskās darbības veicējam saskaņā ar likumu "Par iedzīvotāju ienākuma nodokli", ja šajā likumā vai citā normatīvajā aktā nav paredzēti valsts amatpersonas amata savienošanas ierobežojumi.* Turklāt, ja Likumā nav noteikti stingrāki ierobežojumi, valsts amatpersonai, ievērojot šā Likuma 7. panta otrajā, trešajā, ceturtajā, piektajā un sestajā daļā noteiktos speciālos amatu savienošanas ierobežojumus, ir atļauts savienot valsts amatpersonas amatu ne vairāk kā ar diviem citiem algotiem vai citādi atlīdzinātiem valsts amatpersonas amatiem vai amatiem citās publiskas personas institūcijās. Amatu savienošana pieļaujama, ja tā nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai.

Speciālie amata savienošanas ierobežojumi Madonas novada Dzimtsarakstu nodaļas vadītāja amatam kā valsts amatpersonai ir noteikti Likuma 7. panta sestās daļas 2. punktā, kur norādīts, ka minētā amatpersona, kurai Likuma 7. pantā vai citā likumā nav noteikti īpaši amata savienošanas nosacījumi, papildus šā Likuma 6. panta ceturtajā daļā noteiktajam var savienot valsts amatpersonas amatu tikai ar saimniecisko darbību individuālā komersanta statusā vai reģistrējoties Valsts ieņēmumu dienestā kā saimnieciskās darbības veicējam saskaņā ar likumu "Par iedzīvotāju ienākuma nodokli", ja šī savienošana nerada interešu konfliktu un ir saņemta attiecīgās publiskas personas institūcijas vadītāja vai viņa pilnvarotas personas rakstveida atļauja.

Saskaņā ar Likumu, interešu konflikts ir situācija, kurā valsts amatpersonai, pildot valsts amatpersonas amata pienākumus, jāpieņem lēmums vai jāpiedalās lēmuma pieņemšanā, vai jāveic citas ar valsts amatpersonas amatu saistītas darbības, kas ietekmē vai var ietekmēt šīs valsts amatpersonas, tās radinieku vai darījumu partneru personiskās vai mantiskās intereses.

Civilstāvokļa aktu reģistrācijas likuma 12. pants nosaka, ka dzimtsarakstu nodaļas amatpersonu un darbinieku pieņem darbā attiecīgā pašvaldība.

Atbilstoši Pašvaldību likuma 10. panta pirmajai daļai, dome ir tiesīga izlemt ikvienu pašvaldības kompetences jautājumu.

Likuma 8.1 panta piektās daļas 1. punkts nosaka*,* ka valsts amatpersonai (institūcijai), saņemot lūgumu atļaut valsts amatpersonas amatu savienot ar citu amatu, ir pienākums izvērtēt, vai amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai.

Madonas novada Dzimtsarakstu nodaļas vadītāja pienākumu kompetence izriet no V. Lambertes 16.12.2021. pārjaunojuma līguma Nr. 2.4.12.3/22/2 amata apraksta un Civilstāvokļa aktu reģistrācijas likuma.

Izvērtējot V. Lambertes amatā aprakstā un Civilstāvokļa aktu reģistrācijas likumā noteiktos pienākumus un tiesības kopsakarā ar likumā “Par interešu konflikta novēršanu valsts amatpersonu darbībā” noteikto, secināms, ka Madonas novada Dzimtsarakstu nodaļas vadītāja amata savienošana ar saimnieciskās darbības veicēja statusu ir atļaujama un interešu konfliktu nerada, kā arī nav pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai.

Ņemot vērā šī lēmuma sagatavošanas laikā konstatētos faktiskos apstākļus, pamatojoties uz likumā “Par interešu konflikta novēršanu valsts amatpersonu darbībā” 2. pantu, 7. panta sestās daļas 2. punktu, 8.1 panta piektās daļas 1., 2. punktu un septīto daļu, Administratīvā procesa likuma 67. pantu, Pašvaldību likuma 10. panta pirmo daļu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Atļaut Vinetai LAMBERTEI, [..], savienot Madonas novada pašvaldības iestādes “Madonas novada Centrālā administrācija” Dzimtsarakstu nodaļas vadītāja amatu ar saimnieciskās darbības veicēja statusu, reģistrējoties Valsts ieņēmumu dienestā saskaņā ar likumu "Par iedzīvotāju ienākuma nodokli", jo amatu savienošana nerada interešu konfliktu, nav pretrunā ar valsts amatpersonai saistošajām ētikas normām un nekaitē valsts amatpersonas tiešo pienākumu pildīšanai.

*Persona nevar paļauties uz to, ka šī atļauja vienmēr būs spēkā. Atbilstoši likuma “Par interešu konflikta novēršanu valsts amatpersonas darbībā”* *8.1 panta sestajai daļai un Administratīvā procesa likuma 68. panta pirmajai daļai, šis lēmums izdots ar atcelšanas atrunu. Personai savas kompetences ietvaros ir pienākums rakstiski informēt pašvaldības domes priekšsēdētāju, ja mainījušies tiesiskie vai faktiskie apstākļi, kas ir pamatā šī lēmuma izdošanai un varētu nepieļaut turpmāku amatu savienošanu.*

*Amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, tāpēc, neraugoties uz kompetentās institūcijas doto atļauju savienot amatus, amatpersonai ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, savienojot amatus, pastāv iespēja, ka amatpersona var nonākt interešu konflikta situācijā.*

Saskaņā ar Administratīvā procesa likuma 76. panta otro daļu, šo administratīvo aktu var pārsūdzēt Administratīvajā rajona tiesā (Voldemāra Baloža ielā 13A, Valmierā, LV-4201) viena mēneša laikā no tā spēkā stāšanās dienas.

 Domes priekšsēdētājs A. Lungevičs

*Lauva 26199545*